text: 46. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1005622/231/006Α/23.1.90 της 19/19 Ιαν. 1990 (ΦΕΚ Β΄ 59) Εποπτεία και Επιθεώρηση Υπηρεσιών. Έχοντας υπόψη: 1.Τις διατάξεις α)του άρθρ. 32 του Νόμ. 1828/89 (ΦΕΚ 2/Α) «Αναμόρφωση Φορολογίας Εισοδήματος και άλλες διατάξεις», β)του άρθρ. 86 του Π.Δ. 284/88 (ΦΕΚ 128/Α) «Οργανισμός του Υπουργείου Οικονομικών». 2.Την ανάγκη εποπτείας και Επιθεώρησης Υπηρεσιών του Υπουργείου Οικονομικών, αποφασίζουμε: Αναθέτουμε στις Ειδικές Επιθεωρήσεις Αθηνών και Θεσσαλονίκης την εποπτεία και Επιθεώρηση των:α)Υπηρεσιών Εντελλομένων Εξόδων, β)των Κτηματικών Υπηρεσιών, γ)των Χημικών Υπηρεσιών και δ)των Υπηρεσιών Εντύπων και Αξιών Δημοσίου. 